Case:01 Interrogation - Daniel Silva

## **Round 1 | 22.15น. วันที่ 27 เดือน 5**

**เจ้าหน้าที่สอบสวน “Glenn Gordy”** และ **นักวิเคราะห์พฤติกรรม “Mary Mcquinn”** ทำการสอบปากคำ **“แดนเนียล ซิลวา”**

**เกลนน์ :** สวัสดีครับ ผมต้องการพบคุณแดเนียล ผมเจ้าหน้าที่สอบสวนเกลนน์ กอร์ดี้ ส่วนเธอคือนักวิเคราะห์พฤติกรรม มารี แมคควินน์ ขออนุญาตสอบปากคำเรื่องคดีของวินเซนท์ ซิลวา ครับ

**แดเนียล ซิลวา :** ผมรอพวกคุณตั้งนาน /เขายื่นมือจับกับมือของคุณอย่างหนักแน่นแล้วยิ้มให้ก่อนทิ้งตัวลงบนโซฟา นั่งเขาด้วยท่าทีสบายๆแต่ระยะห่างของเข่ากำลังพอดีแสดงถึงการเป็นคนมีแบบแผน

**เกลนน์ :** "ต้องขอโทษครับที่ทำให้รอ" ยิ้มอย่างสุภาพ "คุณเองน่าจะรู้จักผู้ตายดีกว่าใคร ผู้ตายเองก็ไว้ใจคุณมากกว่าใคร….จากนิสัยของผู้ตายแล้ว..สำหรับผมคุณคือผู้ต้องสงสัยที่สุดในคดีนี้…"

"(3) คุณแดเนียลครับ ตอนเกิดเหตุ ช่วงเวลาดึกของวันที่ 13 ไปถึงช่วงเช้าของวันที่ 14 คุณอยู่ที่ไหนครับ และมีใครเป็นพยานให้คุณได้ไหมว่าคุณอยู่ที่นั่นจริงๆ…"

**แดเนียล ซิลวา :** ผมอยู่คนเดียวในห้องครับ ผมไม่ใช่พวกชอบดื่มหรือชอบเข้าสังคมสักเท่าไร ผมแค่อ่านหนังสือแล้วนอนหลับให้เพียงพอเพื่อเตรียมตัวสำหรับวันต่อไป

**เกลนน์ :** "แล้วคุณทราบเหตุการณ์ตอนไหนครับ?...เรื่องการตายของวินเซนท์?.."

**แดเนียล ซิลวา :** แน่นอนว่าพร้อมๆ กับพวกคุณแน่นอนครับ /สีหน้าหมองลง ผมยังไม่อยากเชื่อเลยว่านี่จะเป็นเรื่องจริง

**เกลนน์ :** พยักหน้ารับ "ถ้าอย่างงั้น (2) แล้ววันที่ 13 คุณเข้ามาทำอะไรที่ PBI ครับ ทั้งที่คุณซิลวาก็ไม่ได้อยู่ที่นี่?"

**แดเนียล ซิลวา :** ......ผมยอมรับว่าวันนั้นผมเข้าไปในสำนักงานจริง /เขาถอนหายใจออกมา พักนี้วินเซนต์เขาดูคิดอะไรอยู่คนเดียวตลอดเวลา ผมเกรงว่าเขาจะเอาตัวเองไปเสี่ยง ถามแล้วเขาก็ไม่ยอมบอกผมจึงเข้าไปพบกับแผนกทะเบียนโดยอาศัยเส้นสายนิดหน่อย ทางนั้นบอกว่าวินเซนต์เข้ามาค้นแฟ้มคดีของโจแอนนา ไวน์การ์ดหลายครั้ง ผมไม่เข้าใจเลยว่าเขาจะหมกมุ่นกับคดีนี้ไปทำไม มันขัดกับคำสั่งสภาที่บอกให้ปิดคดีนี้ไป ผมคิดว่านี่น่าจะเป็นสิ่งที่เขาปิดบังผมอยู่ครับ

**มารี :** แต่ว่า (1) จากหลักฐานกล้องวงจรปิด คุณเข้ามาตอกบัตรเข้า-ออกทำงานของวินเซนต์ ซิลวาด้วยนี่คะ?แบบนั้นมันผิดกฏระเบียบนี่คะ เขาวานคุณมางั้นเหรอคะ?

**แดเนียล ซิลวา :** อ่า.. ใช่ครับ เขาไหว้วานผมน่ะครับ เห็นว่ามีธุระสำคัญ แต่ไม่ได้บอกว่าธุระอะไร

## **Round 2 | 22.15 น. วันที่ 28 เดือน 5**

**เจ้าหน้าที่สืบสวน “Ivan Hyde”** และ **จิตแพทย์ “Lapis Cantia”** ทำการสอบปากคำ **“แดนเนียล ซิลวา”**

**อิวาน :** สวัสดีครับ ต้องการพบคุณแดเนียล ผมนักสืบอิวาน ไฮด์ และจิตเเพทย์ลาพิส แคนเทียร์ ขออนุญาตสอบปากคำเรื่องคดีของวินเซนต์ ซิลวา ครับ

**แดเนียล ซิลวา :** สวัสดีครับ /เขายื่นมือจับกับมือของคุณอย่างหนักแน่นก่อนทิ้งตัวลงบนโซฟา นั่งเขาด้วยท่าทีสบายๆแต่ระยะห่างของเข่ากำลังพอดีแสดงถึงการเป็นคนมีแบบแผน

**อิวาน :** จับมือทักทาย ยิ้มให้บางๆ “งั้นมาเริ่มกันเลยดีกว่าครับ (6.)คุณรู้จักสตีเฟ่น บิคฟอร์ดเป็นการส่วนตัวมั้ยครับ? เคยติดต่อกันไหม ทราบข้อมูลอะไรเกี่ยวกับเขาบ้างครับ?”

**แดเนียล ซิลวา :** ไม่ครับ ผมไม่รู้จักสตีเฟ่น บิคฟอร์ดเป็นการส่วนตัว ผมทราบแค่ว่าเขาเป็นคนหนุ่มที่ค่อนข้างทะเยอทะยาน(สีเขียว)

**อิวาน :** “จูด ซิลวา และ อิซาค วินเซนต์ ซิลวา มีความสัมพันธ์อย่างไรกับคุณบ้างครับ? พวกคุณสนิทกันดีมั้ย?”

**แดเนียล ซิลวา :** เราสนิทกันดีนะครับ แต่ผมน่าจะสร้างความน่าเบื่อให้อิซาคมากกว่าความสนุก/หัวเราะออกมาเบาๆ ผมชวนเล่นชวนคุยไม่ค่อยเก่งน่ะครับ (ออร่าสีชมพูอ่อน)

**อิวาน :** "อ่า... รับมืออิซาคน่าจะลำบากนะครับ" ยิ้มแห้ง “แล้วตอนนี้ทั้ง2คนนั้นเป็นอย่างไรบ้างครับ คุณจูดและน้องอิซาคได้พูดอะไรกับคุณมั้ย เกี่ยวกับการเสียชีวิตของคุณซิลวา”

**แดเนียล ซิลวา :** เราพูดคุยกันน้อยครับเพื่อป้องกันอันตรายจากการดักฟังหรือสะกดรอยตาม ตามข้อมูลล่าสุดที่ผมทราบคืออิซาคหัวเสียน่าดูที่โดนกักบริเวณ (ออร่าสีฟ้าอ่อน)

**อิวาน :** “อืม...เห็นเขาว่าฝูงคุณถนัดแทงข้างหลังกัน แถมคุณวินเซนต์เองก็เชื่อใจคุณด้วยนี่สิ ผมปักใจเชื่อว่าคุณเป็นคนฆ่าคุณวินเซนต์แล้วนะครับ มีอะไรจะแก้ตัวมั้ย?” นั่งเท้าคางรอคำตอบ

**แดเนียล ซิลวา :** นั่นเป็นสิ่งสุดท้ายที่ผมคิดจะทำครับ! (ออร่าสีแดง) ผมไม่มีวันคิดอย่างนั้นกับวินเซนต์หรอก ไม่ ไม่มีวัน

**อิวาน :** “แล้วถ้างั้น … (4.) ทำไมคุณถึงให้จูดและอิซาคอยู่ในการดูแลของคุณ โดยไม่ส่งให้ตำรวจ ทั้งที่การอยู่กับคนในฝูงน่าจะอันตรายกว่า” ขมวดคิ้วมองคู่สนทนา

**แดเนียล ซิลวา :** /แค่นยิ้ม ขนาดวินเซนต์ที่เป็นตำรวจแท้ๆยังตาย คุณคิดว่าผมยังจะปล่อยว่าที่จ่าฝูงในอนาคตของผมไว้กับพวกคุณอีกหรอครับ/ส่ายศีรษะช้าๆ นี่เป็นคำถามที่ไม่ฉลาดที่สุดที่ผมเคยได้ยินมาเลย (ออร่าสีแดง)

**อิวาน :** “แม้แต่งานศพของคุณวินเซนต์ก็ไม่ให้มาร่วมเลยหรอครับ? ครอบครัวจะได้อยู่พร้อมหน้าพร้อมตากันเป็นครั้งสุดท้าย คุณไม่คิดว่าตัวเองใจร้ายไปหน่อยหรอ?”

**แดเนียล ซิลวา :** ผมขอยืนยันอีกครั้งว่ามันเป็นเรื่องของความปลอดภัยครับ คุณพูดเองนี่ว่าฝูงของเราถนัดแทงข้างหลังกันจะตาย หึ (ออร่าสีส้ม)

**อิวาน :** “โอเคครับ... (10.)ระหว่างสภา / ฝูงนอกกฏหมายบิคฟอร์ด / ฝูงดันแคน / คนในฝูงซิลวา คุณคิดว่ากลุ่มไหนจะได้ประโยชน์ที่สุดจากการตายของวินเซนต์ เพราะอะไรครับ?”

**แดเนียล ซิลวา :** /เขาเงียบลงครู่หนึ่ง หัวคิ้วมุ่นเข้าหากันอย่างครุ่นคิด ...ผมคิดว่าน่าจะเป็นฝูงดันแคนครับ วินเซนต์ถูกพวกดันแคนเพ่งเล็งอยู่แล้ว ทั้งในฐานะจ่าฝูงไลแคนและหัวหน้าหน่วยสืบสวนสอบสวน คนที่กล้าหาญอย่างวินเซนต์มีไม่มาก ถ้าตัดเขาออกไปได้พวกนั้นคงพอใจ(ออร่าสีเทาออกแดง)

**อิวาน :** ขอบคุณสำหรับความร่วมมือในวันนี้นะครับ ทางเราจะรีบสืบสวนหาตัวคนร้ายให้เร็วที่สุด

## **Round 3 | 22.20 น. วันที่ 28 เดือน 5**

**เจ้าหน้าที่สืบสวน “Ivan Hyde”** และ **นักวิเคราะห์พฤติกรรม “เปลวเทียน สรสิงห์”** ทำการสอบปากคำ **“แดนเนียล ซิลวา”**

**อิวาน :** สวัสดีครับ ต้องการพบคุณแดเนียล ซิลวา ผมนักสืบอิวาน ไฮด์ และนักวิเคราะห์พฤติกรรม เปลวเทียน สรสิงห์ ขออนุญาตสอบปากคำเรื่องคดีของวินเซนต์ ซิลวา ครับ

**แดเนียล ซิลวา :** ผมรอพวกคุณตั้งนาน /เขายื่นมือจับกับมือของคุณอย่างหนักแน่นแล้วยิ้มให้ก่อนทิ้งตัวลงบนโซฟา นั่งเขาด้วยท่าทีสบายๆแต่ระยะห่างของเข่ากำลังพอดีแสดงถึงการเป็นคนมีแบบแผน

**อิวาน :** “เราเจอกันอีกครั้งแล้วนะครับ” จับมือทักทาย ยิ้มบาง “งั้นมาเริ่มกันเลยดีกว่า (11.)ช่วงเวลาก่อนการเสียชีวิต วินเซนต์มีเรื่องขัดแย้งกับใครหรือเปล่า? รวมถึงตัวคุณ(แดเนียล)ด้วย?”

**แดเนียล ซิลวา :** ผมดีใจที่พวกคุณตั้งใจทำงานครับ /ส่งยิ้มให้ ก็มีเรื่องขัดแย้งกับบิคฟอร์ดนิดหน่อยครับเมื่อสองสัปดาห์ก่อน เห็นว่าบิคฟอร์ดเข้าไปแสดงท่าทางกวนๆ ในบาร์ประจำของเขาน่ะครับเลยมีเรื่องกัน คงเพราะสัญชาตญาณหวงถิ่นด้วย

**อิวาน :** "คุณจูดเล่าว่าคุณกับวินเซนต์ทะเลาะกันเล็กน้อยด้วยนะครับ เรื่องอะไรหรือครับ พอจะเล่าให้ฟังได้มั้ย?"

**แดเนียล ซิลวา :** อ่า..../เขาก้มหน้าลงมองมือตนเองที่ประสานไว้บนตักก่อนเงยหน้ามองคนตรงหน้าอีกครั้ง พูดไปก็รู้สึกน่าอายครับ ผม... จะเรียกว่าน้อยใจก็ได้ ผมทำงานให้วินเซนต์มาหลายปี แต่ไม่มีใครรู้จักผมเลยน่ะครับ ทุกคนต่างคิดว่าวินเซนต์เป็นคนบริหารทั้งบริษัทของฝูง ทั้งทำคดี PBI ทั้งๆที่ผมเป็นคนบริหารบริษัทแทนแท้ๆ ..../เขาหยุดพูดไปอึดใจนึง มันเป็นความรู้สึกที่ไม่ควรเกิดขึ้นครับเพราะผมคือลูกฝูงของเขา และถ้าผมรู้อนาคตล่วงหน้า ผมจะไม่ทำเรื่องไร้สาระอย่างนี้ให้เขากังวลใจเลย วินเซนต์แคร์ความรู้สึกของคนในครอบครัวมากนะครับ /สีหน้าเขาหมองลงทันที

**อิวาน :** “อ่า...นั่นสิ ทำไมผู้แทนผู้บริหารบริษัทใหญ่อย่างคุณ ถึงไม่ค่อยถูกพูดถึงในสังคมเท่าไหร่เลยล่ะครับ? เขาปิดบังตัวตนของคุณไม่ให้คนอื่นรู้หรอ?”

**แดเนียล ซิลวา :** ก็ไม่เชิงปิดบังหรอกครับ... อ่า... มันเป็นแบบนี้มาเสมอ เป็นแบบนี้มาตั้งแต่เมื่อไรผมก็ไม่ทราบเหมือนกัน

**อิวาน :** โคลงหัว
"(14.)วินเซนต์เคยพูดคุยหรือเล่าเรื่องเกี่ยวกับสภาหรือคนในสภาให้คุณฟังหรือไม่ ถ้าเล่า เล่าว่าอย่างไรบ้างครับ?”

**แดเนียล ซิลวา :** ผมดีใจที่เราไม่พูดเรื่องนี้กันต่อนะครับ มันค่อยข้าง...อึดอัดสำหรับผม /ล้วงผ้าเช็ดหน้าขึ้นซับที่หัวตา ไม่ครัับ เขาชอบแยกแยะอะไรไว้ชัดเจน ถึงเราจะสนิทและใกล้ชิดกันมากก็ตาม ผมดูแลบริษัทรับเหมา ถ้าเป็นเรื่องงาน เราก็จะคุยกันเรื่องบริษัทรับเหมาก่อสร้างมากกว่า

**อิวาน :** “(15.) คุณคิดว่าอนาคตของฝูงซิลวาจะดำเนินไปในทิศทางใดหลังจากเหตุการณ์ครั้งนี้?"

**แดเนียล ซิลวา :** ตอนนี้สิ่งที่ทำได้ ก็คือหาจ่าฝูงคนใหม่ ผมรู้ว่าผมทำหน้าที่ตรงนั้นไม่ได้ แต่ผมเชื่อว่าผมเฟ้นหาจ่าฝูงคนใหม่ที่ดีได้...หน้าที่ของผมจะเหลือแค่ทำให้อิซาคปลอดภัยจนกว่าจะถึงวันของเขา /เขาสบตามองคุณ แต่พวกคุณใช้คำสั่งสภาแยกพวกเขาออกจากฝูง หวังว่าจะไม่ทำให้อนาคตของฝูงเราล่มจมนะครับ /เอ่ยด้วยเสียงแข็งกร้าว

**อิวาน :** "ไว้ใจพวกเถอะครับ.... จากที่เราสอบปากคำคุณเซน ดันแคน เราทราบมาว่าคุณวินเซนต์เล่าเรื่องคดีของโจแอนนากับสภาให้คุณเซนฟังด้วยนะครับ ...ทำไมเขาถึงไม่เล่าให้คุณฟังบ้าง ทั้งที่คุณน่าจะสนิทกับเขามากกว่าอีก”

**แดเนียล ซิลวา :** /เขาชะงักไปครู่หนึ่ง เขาบอกคุณดันแคนงั้นหรอครับ? ...ผม...ผมไม่ทราบจริงๆครับ เท่าที่ผมทราบเขาทั้งคู่ไม่น่าติดต่อกันด้วยซ้ำ /กำผ้าเช็ดหน้าแน่น

**อิวาน :** ขอบคุณสำหรับความร่วมมือในวันนี้นะครับ ทางเราจะรีบสืบสวนหาตัวคนร้ายให้เร็วที่สุด

**แดเนียล ซิลวา :** ฝากด้วยนะครับ ผมอยากให้คดีนี้จบโดยเร็วที่สุด/จับมือเจ้าหน้าที่ทั้งสองท่านแน่น